b'\n_START_ARTICLE_\nYokohama k\xc5\x8dsokutetsud\xc5\x8d\n_START_SECTION_\nHistoria\n_START_PARAGRAPH_\nMinatomirai-linja rakennettiin palvelemaan kaupungin uutta Minatomirai 21 -satamakaupunginosaa ja yhdist\xc3\xa4m\xc3\xa4\xc3\xa4n se muihin keskustan kaupunginosiin, kuten Kannain alueeseen. Jokohama-pikarautatie perustettiin t\xc3\xa4t\xc3\xa4 tarkoitusta varten maaliskuussa 1989. Linjan rakennusty\xc3\xb6t aloitettiin 1990-luvun alussa ja se avattiin lopulta vuonna 2004. My\xc3\xb6hemmin linjan ja siten Jokohaman keskusta-alueiden yhteyksi\xc3\xa4 Tokion suuntaan on parannettu lis\xc3\xa4\xc3\xa4m\xc3\xa4ll\xc3\xa4 l\xc3\xa4piajoliikennett\xc3\xa4 muille rautatielinjoille aina Saitaman prefektuurin lounaisosiin saakka.'